**ZÁPISNICA**

**z ustanovujúceho zasadnutia Rady školy pri SSOŠ, Saleziánska 18, Žilina**

Účasť: podľa prezenčnej listiny, *Príloha č. 1*

Termín konania: 30.6. 2022

Miesto konania: Súkromná stredná odborná škola, Saleziánska 18, Žilina

Program:
1. Otvorenie a privítanie členov Rady školy

2. Aktivity školy počas šk. roku 2021/2022
3. Personálne zmeny
4. Online vyučovanie v šk. roku 2021/2022

5. Maturitné skúšky

6. Žiaci s IVVP

7. Prijímacie skúšky žiakov do prvého ročníka

8. Finančné výdavky školy, výsledky hospodárenia školy

9. Členka Rady školy

10. Priestory školy

11. Spolupráca s IT organizáciami
12. Diskusia

Zápis o priebehu:

Ad 1

Zasadnutie otvorila predsedkyňa Rady školy Ing. Katarína Harantová. Privítala prítomných a oboznámila ich s programom zasadnutia. Všetci prítomní s programom súhlasili.

Ad 2

 Predsedníčka Rady školy informovala členov o uskutočnených aktivitách na škole. V termíne od 27. 9. 2021 do 8.10. 2021 sa uskutočnila odborná prax žiakov štvrtého ročníka. Prax žiakov tretieho ročníka prebehla v termíne od 23.5. 2022 do 3.6. 2022. Žiaci druhého a tretieho ročníka absolvovali lyžiarsky výcvik – 21. – 25. 2. 2022. Vybraní žiaci z jednotlivých ročníkov a odborov (podnikanie, informačné a digitálne technológie) sa úspešne zúčastnili súťaží: iBobor, EXPERT Geniality Show, Matematický klokan, Mladý Európan, Olympiáda v anglickom jazyku, Ekonomická olympiáda, Olympiáda ľudských práv, súťaž Attomat, projekt Dofe, Škola priateľská deťom, súťaž Mladý účtovník.

Aktivity formou online prednášok boli zabezpečené pre odbor podnikania cez Národné podnikateľské centrum v Žiline, pre žiakov tretieho a štvrtého ročníka v rámci predmetu podnikania. Pre žiakov tretieho ročníka sa uskutočnila aj beseda s podnikateľom p. Gluchom, v rámci predmetu podnikanie. Pre žiakov prvého a druhého ročníka odboru informačné a digitálne technológie sa uskutočnila beseda s p. Mročom z neziskovej organizácie UNICEF, ktorá je spätá so školským projektom – Škola priateľská deťom.

Ad 3

Personálna zmena, od 1.2. 2022 nastúpila po materskej dovolenke Ing. Janka Pálfyová po Mgr. Janke Mazúrovej, ktorá bola prijatá na zástup počas materskej dovolenky. Ing. Pálfyová prevzala konverzácie v anglickom jazyku a vybrané odborné predmety po Ing. Michalovi Bízikovi (právna náuka, cvičná firma, účtovníctvo).

Ad 4

Online vyučovanie prebiehalo na škole od 13. 12. do 17. 12. 2021, ďalej od 2. 2. do 8. 2. 2022, 9. a aj 11. februára riaditeľské voľno z dôvodu nedostatočného personálneho zabezpečenia a rozšírenia pandemickej situácie v triedach. Online vyučovanie prebehlo aj v samostatné dni počas školského roka (3.2. 2022, 25.2. 2022). Tento školský rok bol časový horizont dištančného vyučovania omnoho lepší ako minulý.

Ad 5

V dňoch od 15. do 16. marca prebiehali na škole EČ MS a PFIČ MS. Maturitných skúšok sa zúčastnilo 29 žiakov štvrtého ročníka, ostatné ročníky mali riaditeľské voľno. Praktická časť odbornej zložky maturitnej skúšky (PČOZ MS) sa uskutočnila v termíne 21. apríla 2022, pričom ostatné ročníky mali riaditeľské voľno. Teoretická časť odbornej zložky maturitnej skúšky (TČOZ MS) prebiehala v dňoch 23. až 25. máj 2022, zúčastnilo sa 29 žiakov štvrtého ročníka, ostatné ročníky mali 23. a 24. mája riaditeľské voľno.

PČOZ MS úspešne vykonalo 26 žiakov, traja žiaci (Pečalka Š., Labudová S., Komadová N.) absolvujú PČOZ MS v termíne určenom riaditeľkou školy.

TČOZ MS úspešne absolvovali všetci žiaci štvrtého ročníka.

Ad 6

V rámci tohto školského roku sme mali na našej škole evidovaných viacerých žiakov s individuálnym výchovno-vzdelávacím plánom (IVVP). Jeden žiak z prvého ročníka, štyria žiaci z druhého ročníka a jedna žiačka z tretieho ročníka a traja zo štvrtého ročníka.

Zo štvrtého ročníka sme mali troch žiakov, ktorí mali IVVP buď zo zdravotných dôvodov, prípadne iných dôvodov (Pečalka Š., Strakošová T., Christová Anna Karolína).

Ad 7

Prijímacie skúšky do prvého ročníka prebiehali v dvoch kolách. Prvé kolo sa uskutočnilo 2. mája 2022 a druhé kolo prebiehalo 9. mája 2022. Prijímacích skúšok do prvého ročníka sa zúčastnilo približne 70 žiakov, prijatých bolo 30 žiakov.

Ad 8

Finančné výdavky, ktoré boli vyúčtované sú k nahliadnutiu u pani riaditeľky školy. Celkové výsledky hospodárenia sú k nahliadnutiu u pani riaditeľky, zostavenie výsledku uskutočňuje zriaďovateľ školy.

Ad 9

Po otvorení nového šk. roku 2022/2023 sa zvolí do Rady školy nový člen z radu žiakov. Členka Rady školy Martinka Štefúnová bola žiačkou štvrtého ročníka.

Ad 10

Riaditeľka školy nás na zasadnutí informovala o hľadaní nových priestorov pre školu, nakoľko vízia do budúcnosti je otvoriť dve triedy a mať dostatočné moderné priestory pre štúdium žiakov.

Ad 11

Riaditeľka školy nás informovala o snahe rozbehnúť spoluprácu s IT Cluster, pričom ide o organizáciu združenia podnikateľských subjektov a vzdelávacích inštitúcií v oblasti informačných a komunikačných technológií. Ďalej o záujem, o spoluprácu s OpenLab, pričom ide o inštitút stredoškolského odborného vzdelávania, vzdelávací program pre školy, vytvorený odborníkmi z top slovenských firiem.

Ad 12

Otvorená diskusia zameraná na získavanie odborníkov z IT oblasti, vyhľadávanie projektov s IT problematikou ap. Pričom hlavnou myšlienkou bolo – stabilizácia nášho študijného programu 2569 – Informačné a digitálne technológie v rámci Žilinského kraja.

Zasadnutie Rady školy ukončila a prítomným za účasť poďakovala predsedkyňa Rady školy Ing. Katarína Harantová.

V Žiline: 30. 6. 2022

Ing. Katarína Harantová

 predseda RŠ